Mil Mi-8

Mil Mi-8 (rus. Ми-8, NATO kodas „Hip“) – rusiškas vidutinio dydžio, dviejų variklių sraigtasparnis. Vienas masiškiausiai gamintų pasaulyje, gaminamas nuo 1968 m. Istorija 1961 m. liepos 9 d. atliktas pirmasis prototipo V-8 (variklis AI-24W) skrydis. 1962 m. rugsėjo 17 d. pakilo antrasis prototipas (2 × AI-24W varikliai). 1967 m., po kelių pakeitimų, pakrikštytas Mi-8 ir pristatytas sovietų KOP. Variantai Prototipai/eksperimentiniai/mažos gamybos V-8 – originalus vienvariklis prototipas. V-8A – dvivariklis prototipas su turboveleniniais (angl. turboshaft) varikliais TV2-117. V-8AT- transportinio Mi-8T prototipas. Mi-8 – dviejų variklių prototipas. Mi-8TG – versija, pritaikyta naudoti suskystintų angliavandenilinių dujų kurą. Mi-18 – prototipiniai sraigtasparniai. Du Mi-8 buvo prailginti 0,9 m, įtaisyta įtraukiama važiuoklė, o dešiniajame fiuzeliažo borte įtaisytos slankiojančios durys. Šie sraigtasparniai buvo panaudoti Tarybinės armijos intervencijoje į Afganistaną, vėliau – kaip stacionarūs karkasai Mi-8 ir Mi-17 pilotams treniruoti. Pagrindiniai kariniai transportiniai Mi-8T (NATO – Hip-C) – pirma masinės gamybos transportinė versija. Gali gabenti keturis nevaldomų raketų paleidėjus UV-16-57 (su S-5 raketomis), šone turi įtaisytą kulkosvaidį PK. Mi-8TV – ginkluota Mi-8 versija. Mi-8TVK (NATO – Hip-E) – naudotas kaip ginkluotasis sraigtasparnis arba tiesioginės oro paramos platforma. Turi 6 išorinio krovinio gabenimo vietas, nosyje montuojamą 12,7 mm kalibro kulkosvaidį KV-4. Gali būti apginkluotas šešiais UV-32-57 raketų paleidėjais, 250 kg bombomis ar keturiomis valdomomis prieštankinėmis raketomis AT-2. Mi-8TBK (NATO – Hip-F) – ginkluota eksportui skirta versija su šešiais radijo bangomis valdomų prieštankinių raketų 9K11 Malyutka paleidėjais. Vadovavimo ir elektroniniai Mi-8IV (eksportui – Mi-9, NATO – Hip-G) – desantinio komandinio posto versija su Doplerio radaru. Mi-8PPA (NATO – Hip-K) – desantinė trukdymo platformą su 6 „X“ formos antenomis ant fiuzelažo. Gamintas tik eksportui. Mi-8PD – lenkiška desantinio komandinio posto versija. Mi-8PS (NATO – Hip-D) – radijo retransliacijos stotis ir komandinis postas. Mi-8SMV (NATO – Hip-J) – desantinė trukdymo platforma naudota žemės atakos orlaivių apsaugai nuo priešo gynybos sistemų. Mi-8VPK (NATO – Hip-D) – desantinė komunikacijų platforma. Kiti kariniai variantai Mi-8AV – minavimo versija. Mi-8VT – išminavimo versija. Mi-8MB – karinės pirmosios pagalbos versija. Mi-8R – žvalgybinė versija Mi-8K – artilerijos stebėjimo ir žvalgybinė versija. Mi-8PT – karinio personalo transportavimo versija, aprūpinta geresne radijo aparatūra. Mi-8SKA – foto žvalgybinė versija. Mi-8T(K) – foto žvalgybinė versija. Mi-8TZ – transportinio degalų sraigtasparnio versija. Civiliniai variantai Mi-8T (NATO – Hip-C) – civilinė ir karinė transportinio sraigtasparnio versija 24 keleiviams gabenti. Turi atverčiamas sėdynes, apskritus kabinos langus. Naudojami du Klimov TV2-117A varikliai. Mi-8P – civilinė keleivių transportavimo versija, skirta gabenti nuo 28 iki 32 keleivių. Naudojami du Klimov TV2-117A varikliai. Mi-8S "Salon" – civilinis transportinis VIP variantas su patogumais 9-11 keleivių, aprūpintas virtuve ir tualetu. Mi-8MPS – paieškos ir gelbėjimo variantas Mi-8MA – ašigalių tyrinėjimų versija, naudojama Arktyje. Mi-8MT – skraidančio krano versija. Mi-8AT – civilinė transportinė versija su patobulintais TV2-117AG varikliais. Mi-8ATS – agrikultūrinė versija su piltuvais ir purkštuvais. Mi-8TL – oro nelaimių tyrimų variantas. Mi-8TM – transportinė versija su atmosferos sąlygų radaru. Mi-8TS – dykumos versija. Mi-8VIP – prabangi transportinė versija su patogumais 7-9 keleiviams. Charakteristikos Pateiktos Mi-8T modelio charakteristikos: Pagrindinės Įgula: 2 pilotai ir 1 inžinierius. Talpa: 24 keleiviai arba 3000 kg krovinys viduje, iki 4000 kg išorėje. Ilgis: 18,2 m Sraigto diametras: 21,3 m Aukštis: 3 m Besisukančio sraigto disko plotas: 356 m² Tuščio svoris: 6990 kg Didžiausias pakilimo svoris: 11 100 kg Varomoji jėga: 2 × Klimov TV3-117 turboventiliatoriniai varikliai, po 1105 kW galios. Eksploatacinės savybės Didžiausias greitis: 240 km/h Skrydžio nuotolis: 450 km Skrydžio lubos: 4500 m Kopimo greitis: 270 m/min. Kuro sąnaudos: 600 kg/h Ginkluotė 57 mm kalibro S-5 raketos, bombos arba 9M17 Phalanga valdomos prieštankinės raketos. Šaltiniai Nuorodos Gamintojo svetainė[neveikianti nuoroda]